..ஈரோட்டில் அண்ணா தலைமையில் 19 வது மாகாண திராவிடர் கழக தனி மாநாடு 1948 அக்.23-24 தேதிகளில் நடைபெற பெரியார் ஏற்பாடு செய்தார். அண்ணாவையும் பிறதலைவர்களையும் இரட்டைமாட்டுச் சாரட்டு வண்டியில் அமர்த்தி பெரியார் ஊர்வலத்தில் நடந்தே வந்த்து கண் கொள்ளாக் காட்சி. கருப்பு சட்டை போட்டு மேல் துண்டை இடுப்பில் கட்;டி வியர்க்க விருவிருக்க- தூத்துக்குடி தெர்ண்டர் படைத் தலைவரான கே.வி.கே. சாமி அதிசயிக்க – பெரியார் சிங்கஏறுபோல் ஈரோடு வீதிகளில் நடை போட்டார்.மாநாட்டை எஸ். குருசாமி தொடங்கி வைக்க சென்னை இந்திராணி பாலசுப்பிரமணியம் கொடி உயர்த்தினார். இம்மாநாட்டின் இரண்டாம் நாள் இரவு குஞ்சிதம் குருசாமி தலைமையில் கலைஞர் மு. கருணாநிதி நடித்த தூக்கு மேடை நாடகம் நடந்தது. ( தந்தை பெரியார் வாழ்க்கை வரலாறு.கவிஞர் கருணானந்தம். புக்.190.)